b'\n_START_ARTICLE_\nHobey Baker\n_START_SECTION_\n\xc5\xbdivljenje\n_START_PARAGRAPH_\nBaker se je rodil v Bala Cynwyd, predmestju Filadelfije. Obiskoval je \xc5\xa1olo St. Paul\'s School, kjer je bil njegov hokejski trener Malcolm Gordon. Diplomiral je leta 1909._NEWLINE_Leta 1910 se je vpisal na Univerzo Princeton. V \xc4\x8dasu, ki ga je pre\xc5\xbeivel na univerzi, je bil izvoljen v Ivy Club, medtem ko je tudi igral baseball, nogomet in hokej. Ker so pravila Princetona dovoljevala \xc5\xa1tudentom aktivno sodelovanje pri le dveh \xc5\xa1portih, se je po prvem letu odpovedal baseballu in se osredoto\xc4\x8dil na nogomet in hokej. Do diplomiranja je povedel Princeton do dr\xc5\xbeavnega naslova v nogometu (1911) in dveh dr\xc5\xbeavnih naslovov v hokeju na ledu (1912 in 1914). Baker je bil slaven, tudi zato ker je odklonil no\xc5\xa1njo za\xc5\xa1\xc4\x8dite za glavo pri nogometu in zato ker je bil v celotnem obdobju na Princetonu le enkrat kaznovan na hokejski tekmi._NEWLINE_Po diplomi je delal v banki J. P. Morgan Bank v New Yorku in igral za hokejski klub New York St. Nicholas iz Manhattna, ki je bil tedaj eden najbolj\xc5\xa1ih amaterskih klubov v ZDA. (Profesionalizma v ameri\xc5\xa1kem hokeju na ledu tedaj \xc5\xa1e ni bilo.) Ko je dr\xc5\xbeava leta 1917 vstopila v prvo svetovno vojno, se je kot pilot javil v vojsko in krenil proti Evropi. Do leta 1918 je bil \xc4\x8dlan letalske slu\xc5\xbebe United States Army Air Service in poveljeval 103. eskadrilji, katere \xc4\x8dlani so bili ve\xc4\x8dinoma veterani Lafayette Escadrille. Svoje letalo Spad XIII je poslikal v oran\xc5\xbeni in \xc4\x8drni barvi v \xc4\x8dast svoji almi mater, Princetonu._NEWLINE_V nasprotju z zapisi \xc4\x8dasopisov v njegovem \xc4\x8dasu Baker ni bil letalski as. Namesto potrebnih 5 je potrjeno, da je ubil tri ljudi. Kljub temu mu je francoska vlada za njegove zasluge podelila Croix de Guerre. Samo nekaj tednov po sklenjenem premirju in koncu vojne je umrl v strmoglavljenju blizu Toula. Do nesre\xc4\x8de je pri\xc5\xa1lo, ko je testiral novo popravljenega Spada, enega od letal iz skvadrona. Ironi\xc4\x8dno so njegov ukaz za vrnitev domov v ZDA na\xc5\xa1li v \xc5\xbeepu njegovega jopi\xc4\x8da. Pokopan je na pokopali\xc5\xa1\xc4\x8du West Laurel Hill Cemetery, Bala Cynwyd, Pensilvanija.\n_START_SECTION_\nV knji\xc5\xbeevnosti\n_START_PARAGRAPH_\nF. Scott Fitzgerald, ki je obiskoval Princeton tri leta za Bakerjem, se ga je spomnil dvakrat v romau Tostran raja. Protagonist v romanu se imenuje Amory Blaine, kar je neposredna povezava z Bakerjevim imenom. \xc5\xa0e en lik v romanu, Allenby, je osnovan na Fitzgeraldovih vtisih o Bakerju._NEWLINE_Roman Hurrah! For the Next Man Who Dies Marka Goodmana (1985) je predelan opis Bakerjevega \xc5\xbeivljenja na Princetonu in v prvi svetovni vojni, kot ga je podal eden njegovih prijateljev in so\xc5\xa1olcev.\n_START_SECTION_\nZapu\xc5\xa1\xc4\x8dina\n_START_PARAGRAPH_\nBakerja se ne \xc5\xa1teje samo kot enega najve\xc4\x8djih hokejistov svojega \xc4\x8dasa, temve\xc4\x8d tudi kot prvega velikega ameri\xc5\xa1kega hokejista. Leta 1945 je bil sprejet v Hokejski hram slavnih lige NHL, leta 1973 pa \xc5\xa1e v Ameri\xc5\xa1ki hokejski hram slavnih, oboje kot originalni \xc4\x8dlan hrama. Leta 1975 je bil sprejet \xc5\xa1e v College Football Hall of Fame._NEWLINE_Danes se najbolj\xc5\xa1emu hokejistu ameri\xc5\xa1ke kolegiatne lige letno podeljuje nagrada Hobey Baker Memorial Award. V njegov spomin se imenuje tudi Hobey Baker Memorial Rink, drsali\xc5\xa1\xc4\x8de v Princetonu. V St. Paulu hokejisti tekmujejo za nagrado, znano kot "Hobey\'s Stick" ("Hobeyjeva palica").'